als_Latn dik_Latn sag_Latn
“Në këto momente kam veshur një fustan Cavalli, një palë këpucë sandale Santana dhe një çantë të Zarës.”
“Për një event të rëndësishëm, zgjedh një fustan të përmbajtur në ngjyrë dhe formë. Jo shumë të hapur, as shumë të ndezur, por elegant. Më shumë preferoj të zezën.”
“Në jetën e përditshme jam njeri i takave, pasi shumicën e kohës lëviz me makinë, por ka raste kur mundohem të vesh diçka të rehatshme. Kjo ndodh atëherë kur më duhet të eci më këmbë. Megjithatë më duhet ta pranoj se i adhuroj takat.”
“Nuk jam robinë e të qenit firmato. Kam gjëra që janë firma të panjohura dhe jo shumë të shtrenjta, që mua më rrinë mirë dhe do t’i vishja me shumë kënaqësi, ashtu siç kam edhe rroba të shtrenjta që përsëri më pëlqejnë shumë.”
“Karl Lagerfeld-i është ndër stilistët e preferuar. nuk kam një stilist fiks ‘në zemër’. Do të më pëlqente çdo gjë e çdokujt që do të më përshtatej.”
“Nuk e ndjek modën me përpikëri. Mundohem të kem një stil timin me detaje dhe aksesorë që i përshtaten modës së çdo sezoni. Gjithsesi ka raste kur mund të mos jem kaq fashion”.
“Në veshje jam stina e vjeshtës. Kjo është periudha kur mund të vishem më bukur dhe të shprehem më mirë me anë të look-ut, por edhe pranvera të lë hapësira për t’u veshur këndshëm.”
“Audrey Hepburn-i është ikona ime në veshje. Më pëlqen mënyra se si është veshur në kohëra, se si është krehur. Për mua ajo ka pasur gjithmonë një pamje të mrekullueshme. Do të më pëlqente të kisha stilin e saj në të veshur. Edhe sarah Jessica Parker-i tek ‘sex and the City’ është kthyer së fundi në një ikonë mode.”
“Këpucët janë fiksimi im. Janë më të dashurat për mua ndër sendet e të veshurit”.
“Online quhet ‘qyteti’ që unë zgjedh për pazar. një gjë është e sigurt: Tirana është qyteti më pak interesant për të bërë shopping. Kjo më ka detyruar shpesh të blej online kur nuk kam mundësi të dal jashtë Shqipërisë.”
“Blerja ime e fundit: një fustan elegant i zi. Më kushtoi 200 euro.”
“Ëndërroj të kem timin një fustan haute couture. Çmimet e tyre shkojnë edhe deri në 100 mijë dollarë. Janë me të vërtetë të paarritshëm për realitetin tonë. Megjithatë unë adhuroj të shoh dhe të shijoj të paktën nga ekrani këto vepra arti që mund të vishen në trup.”
“Nuk jam e gatshme për tendencat e reja. Jo çdo gjë më vjen për shtat.”
“Buzëkuqi i Chanel-it është sendi i preferuar i tualetit për mua.”
‘Miracle’ i Lancom-it është momentalisht parfumi im. Zakonisht i ndërroj çdo muaj. Ka disa parfume që më kanë ngelur në kujtesë si më të mirët. ‘J’adore’, por edhe ‘Chanel Allure’”.
“E kuruar, por jo perfekte. Ky është rregulli im në veshje. Kjo do t’i kalonte limitet e njerëzores.”
“Fytyra është pjesa e preferuar e trupit tim. Mendoj që më përfaqëson më shumë se çdo pjesë tjetër.”
“Në çantën e përditshme mbaj: çantë kozmetike, parfumin, një stilolaps, portofolin, një bllok shënimesh, letra të lagura, një çadër shumë të vogël.”
“Atletet dhe flip-flop-et janë zgjedhja e fundjavës. E diela paradite është një mundësi për t’u çlodhur nga takat e javës dhe meriton një veshje sportive.”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn